CELEX: 62016TA0836
Language: el
Date: 2019-05-16 00:00:00
Title: Συνεκδικασθείσες υποθέσεις T-836/16 και T-624/17: Απόφαση του Γενικού Δικαστηρίου της 16ης Μαΐου 2019 — Πολωνία κατά Επιτροπής (Κρατικές ενισχύσεις — Πολωνικός φόρος στον τομέα της λιανικής πωλήσεως — Προοδευτικός φόρος επί του κύκλου εργασιών — Απόφαση περί κινήσεως της επίσημης διαδικασίας εξετάσεως — Τελική απόφαση για τον χαρακτηρισμό μέτρου ως κρατικής ενισχύσεως ασυμβίβαστης με την εσωτερική αγορά — Έννοια της κρατικής ενισχύσεως — Προϋπόθεση περί επιλεκτικού χαρακτήρα)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/28
            
         
      Απόφαση του Γενικού Δικαστηρίου της 16ης Μαΐου 2019 — Πολωνία κατά Επιτροπής
      (Συνεκδικασθείσες υποθέσεις T-836/16 και T-624/17) (1)
      
      (Κρατικές ενισχύσεις - Πολωνικός φόρος στον τομέα της λιανικής πωλήσεως - Προοδευτικός φόρος επί του κύκλου εργασιών - Απόφαση περί κινήσεως της επίσημης διαδικασίας εξετάσεως - Τελική απόφαση για τον χαρακτηρισμό μέτρου ως κρατικής ενισχύσεως ασυμβίβαστης με την εσωτερική αγορά - Έννοια της κρατικής ενισχύσεως - Προϋπόθεση περί επιλεκτικού χαρακτήρα)
      (2019/C 230/34)
      Γλώσσα διαδικασίας: η πολωνική
      
         Διάδικοι
      
      
         Προσφεύγουσα: Δημοκρατία της Πολωνίας (εκπρόσωποι: B. Majczyna, M. Rzotkiewicz και A. Kramarczyk-Szaładzińska)
      
         Καθής: Ευρωπαϊκή Επιτροπή (εκπρόσωποι: K. Herrmann και P.-J. Loewenthal)
      
         Παρεμβαίνουσα υπέρ της προσφεύγουσας: Ουγγαρία (εκπρόσωποι: στην υπόθεση T-836/16 M. Fehér, G. Koós και E. Tóth, και στην υπόθεση T-624/17 M. Fehér και G. Koós)
      
         Αντικείμενο
      
      Αιτήματα βάσει του άρθρου 263 ΣΛΕ για την ακύρωση, αφενός, της αποφάσεως C(2016) 5596 τελικό της Επιτροπής, της 19ης Σεπτεμβρίου 2016, σχετικά με την κρατική ενίσχυση SA.44351 (2016/C) (πρώην 2016/NN) — Πολωνία — Πολωνικός φόρος επί του λιανικού εμπορίου, με την οποία κινήθηκε η επίσημη διαδικασία εξετάσεως του άρθρου 108, παράγραφος 2, ΣΛΕΕ σε σχέση με το μέτρο αυτό, και, αφετέρου, της αποφάσεως (ΕΕ) 2018/160 της Επιτροπής, της 30ής Ιουνίου 2017, σχετικά με την κρατική ενίσχυση SA.44351 (2016/C) (πρώην 2016/NN) που έθεσε σε εφαρμογή η Πολωνία για τον φόρο επί του λιανικού εμπορίου (ΕΕ 2018, L 29, σ. 38), με την οποία περατώθηκε η διαδικασία και έγινε δεκτό ότι το εν λόγω μέτρο συνιστά κρατική ενίσχυση ασυμβίβαστη με την εσωτερική αγορά και έχει τεθεί παρανόμως σε εφαρμογή.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει την απόφαση C(2016) 5596 τελικό της Επιτροπής, της 19ης Σεπτεμβρίου 2016, σχετικά με την κρατική ενίσχυση SA.44351 (2016/C) (πρώην 2016/NN) — Πολωνία — Πολωνικός φόρος επί του λιανικού εμπορίου.
                  
               
            
                  2)
               
               
                  
                     Ακυρώνει την απόφαση (ΕΕ) 2018/160 της Επιτροπής, της 30ής Ιουνίου 2017, σχετικά με την κρατική ενίσχυση SA.44351 (2016/C) (πρώην 2016/NN) που έθεσε σε εφαρμογή η Πολωνία για τον φόρο επί του λιανικού εμπορίου.
                  
               
            
                  3)
               
               
                  
                     Η Ευρωπαϊκή Επιτροπή φέρει τα δικαστικά έξοδά της, καθώς και τα έξοδα στα οποία υποβλήθηκε η Δημοκρατία της Πολωνίας στις υποθέσεις T-836/16 και T-624/17.
                  
               
            
                  4)
               
               
                  
                     Η Ουγγαρία φέρει τα δικαστικά έξοδά της στις υποθέσεις T-836/16 και T-624/17.
                  
               
            
         (1)  EE C 30 της 30.1.2017.